CELEX: 62021TN0440
Language: bg
Date: 2021-07-20 00:00:00
Title: Дело T-440/21: Жалба, подадена на 20 юли 2021 г. — TM/ЕЦБ

27.9.2021   
            
            
               BG
            
            
               Официален вестник на Европейския съюз
            
            
               C 391/20
            
         
      Жалба, подадена на 20 юли 2021 г. — TM/ЕЦБ
      (Дело T-440/21)
      (2021/C 391/28)
      Език на производството: английски
      
         Страни
      
      
         Жалбоподател: TM (представители: L. Levi и A. Champetier, lawyers)
      
         Ответник: Европейска централна банка
      
         Искания
      
      Жалбоподателят моли Общия съд:
      
                  —
               
               
                  да отмени решението на Изпълнителния съвет от 15 декември 2020 г., с което за генерален директор на генерална дирекция „Информационни системи“ се назначава г-жа P., а не жалбоподателят,
               
            
                  —
               
               
                  да отмени при необходимост решението на Изпълнителния съвет от 11 май 2021 г., с което се отхвърля подаденото от жалбоподателя специално искане за отмяна на решението за неназначаването му,
               
            
                  —
               
               
                  да присъди обезщетение за имуществените вреди, които жалбоподателят е претърпял вследствие на решението от 15 декември 2020 г., в размер на 73 679,47 EUR,
               
            
                  —
               
               
                  да присъди обезщетение за претърпените от жалбоподателя неимуществени вреди в символичен размер от едно евро.
               
            
         Основания и основни доводи
      
      В подкрепа на жалбата си жалбоподателят излага три основания.
      
                  1.
               
               
                  Първо основание: явна грешка в преценката, нарушение на член 8а, буква в) от Условията за работа, нарушение на член 1а.1.1, буква б), член 1а.2.1.1 и член 1а.2.6.1 от Правилника за персонала, нарушение на обявлението за свободна длъжност и нарушение на интересите на службата.
               
            
                  2.
               
               
                  Второ основание: незаконосъобразност на процедура по назначаване 2020-2738-EXT поради нарушение на член 1а.3.1.2, параграф 4 от Правилника за персонала и злоупотреба с власт.
               
            
                  3.
               
               
                  Трето основание: нарушение на член 1а.2.7.9, член 1а.2.7.10 и член 1а.2.7.11 от Правилника за персонала, липса на мотиви и нарушение на принципа на добра администрация.